Diari Oficial de la Generalitat Valenciana


Sumari del DOGV 4337, del 17-09-2002 (2002/9665)

RESOLUCIÓ de 28 d'agost de 2002, del conseller d'Obres Públiques, Urbanisme i Transports, per la que s'encomana a l'Entitat de Sanejament d'Aigües Residuals de la Comunitat Valenciana la gestió de l'explotació de l'Estació Depuradora d'Aigües Residuals de San Antonio i Aldeas de la Vega. Requena (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4337

Data del DOGV
:   17-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9665


Data del document
:   28-08-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * delegació de poders

RESOLUCIÓ de 28 d'agost de 2002, del conseller d'Obres Públiques, Urbanisme i Transports, per la que s'encomana a l'Entitat de Sanejament d'Aigües Residuals de la Comunitat Valenciana la gestió de l'explotació de l'Estació Depuradora d'Aigües Residuals de San Antonio i Aldeas de la Vega. Requena (València). [2002/9665]
  
Antecedents de fet
  
Les obres corresponents al projecte de Col·lector General i Estació Depuradora d'Aigües Residuals de San Antonio i Aldeas de la Vega. Requena (València) (exp. núm.98/GV/0010), van ser contractades per l'Entitat de Sanejament amb data 23 de desembre de 1999, en virtut de la comanda de gestió efectuada al seu favor mitjançant Resolució de 2 d'abril de 1995, de la Conselleria d'Obres Públiques, Urbanisme i Transports, a l'empara de l'Orde d'1 d'abril de 1993.
  
Concloses les obres, amb data 7 de juny de 2001 va tindre lloc la recepció d'estes, i es va iniciar a partir d'aquell moment el corresponent període de garantia, amb una duració de dos anys, durant el qual i de conformitat amb les condicions del contracte, el contractista està obligat a realitzar l'explotació de les instal·lacions corresponents.
  
El pròxim 7 de juny de 2003 conclou el citat període de garantia i, per consegüent, el termini d'execució del contracte corresponent a l'explotació de les mencionades obres. Això significa que en la dita data conclourà, així mateix, la vigència de la comanda de gestió atorgada en el seu dia a l'Entitat de Sanejament d'Aigües Residuals, a l'empara de l'Orde d'1 d'abril de 1993.
  
Així doncs, a fi de garantir el normal funcionament de les instal·lacions i evitar interrupcions en el servici de sanejament i depuració d'aigües residuals dels municipis servits, es fa necessari efectuar una nova comanda de gestió, d'acord amb el que establixen els articles 14.2 i 16.a) de la Llei 2/1992, de 26 de març, de Sanejament d'Aigües Residuals de la Comunitat Valenciana.
  
Fonaments de dret
  
La Llei 2/1992, de 26 de març, de Sanejament de les Aigües Residuals de la Comunitat Valenciana, determina en el seu article 3 que correspon a la Generalitat entre altres atribucions, la planificació, l'aprovació definitiva de plans i projectes, així com l'elaboració de projectes, execució d'obres i explotació de les instal·lacions i servicis que promoga directament.
  
De la mateixa manera, la llei determina que la Generalitat podrà utilitzar qualsevol mecanisme convingut, concertat, organitzatiu o funcional, en el cas que això contribuïsca a millorar l'eficàcia de la gestió pública.
  
L'article 13 assenyala que l'actuació de la Generalitat en les matèries a què es referix la llei es portarà a terme a través del Govern Valencià i de les conselleries d'Obres Públiques, Urbanisme i Transports i de Medi Ambient, i, així mateix, a través de l'Entitat Pública de Sanejament d'Aigües Residuals de la Comunitat Valenciana, que la pròpia llei crea amb personalitat jurídica pròpia i plena capacitat pública i privada, i que té per objecte la gestió, l'explotació d'instal·lacions i servicis, i l'execució d'obres de tractament, depuració i, si és procedent, reutilització d'aigües depurades en els termes prevists en esta Llei (art.14 de la Llei 2/1992, de 26 de març, de Sanejament de les Aigües Residuals de la Comunitat Valenciana, en la nova redacció donada per la Llei 10/1998, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana).
  
Igualment, atés que l'Entitat es concep com una persona jurídica de caràcter essencialment instrumental, la llei establix entre les seues funcions la de gestionar l'explotació de les instal·lacions i executar les obres de sanejament i depuració que la Generalitat determine, així com aquelles que li puguen encomanar les entitats locals o altres organismes (art.16 a).
  
Finalment, d'acord amb l'article 14.2 de la citada llei, la relació de la Generalitat amb l'Entitat Pública de Sanejament es realitzarà a través de la Conselleria d'Obres Públiques, Urbanisme i Transports.
  
Vista la proposta de la Direcció General d'Obres Públiques.
  
En virtut d'això, i de conformitat amb el que establixen els articles 14.2 i 16 a) de la Llei 2/1992, de 26 de març, article 35 de la Llei 5/1983, de 30 de desembre, del Govern Valencià, i 7 del Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc
  
Encomanar a l'Entitat Pública de Sanejament i Depuració d'Aigües Residuals de la Comunitat Valenciana la gestió de l'explotació del sistema de col·lectors generals i estació depuradora de San Antonio i Aldeas de la Vega. Requena (València), a fi de garantir l'adequada explotació d'estes, amb efectes a partir de l'acabament del període de garantia de les obres.
  
Contra la present resolució, que esgota la via administrativa, pot interposar-se amb caràcter potestatiu, recurs de reposició davant del mateix òrgan que va dictar la resolució en el termini d'un mes, comptador des del dia següent de la notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada a estos per la Llei 4/1999, de 13 de gener, (BOE núm. 12, de 14 de gener).
  
No obstant el que disposa el paràgraf anterior, la present resolució podrà ser impugnada directament davant del Jutjat Contenciós Administratiu de la ciutat de València, mitjançant la interposició del corresponent recurs contenciós administratiu en el termini de dos mesos, comptadors
  
des del dia següent de notificació d'esta o, si és procedent, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga interposar, si és procedent, qualsevol altre recurs que s'estime oportú.
  
València, 28 d'agost de 2002 . El conseller d'Obres Públiques, Urbanisme i Transports: José Ramón García Antón.